નવી દિલ્હી : ઇ-કોમર્સ વેબસાઇટ સ્નેપડીલની મહિલા આઇટી એન્જિનિયર દીપ્તિ સરના ઘરે પરત ફરી છે. શુક્રવારે સવારે હરિયાણાનાં પાણીપતમાંથી તે સલામત રીતે મળી આવી હતી. દીપ્તિએ તેનાં માતા પિતા સાથે ફોન પર વાતચીત કરી કહતી. આ માહિતી ગાઝિયાબાદનાં એસપીનાં હવાલાથી યુપીનાં મુખ્યમંત્રી અખિલેશ યાદવે ટ્વીટ કરી હતી. અત્રે ઉલ્લેખનીય છે કે દિપ્તીનો અપહરણનો કિસ્સો બન્યા બાદ બે રાજ્યોની પોલીસ દોડતી થઇ હતી હતી. દિપ્તીને શોધવા માટે 250 પોલીસ કર્મચારીઓને કામે લગાડાયા હતા. જો કે શુક્રવારે દિપ્તીએ પરિવારને ફોન કરીને પોતે સલામત હોવાનું જણાવ્યું હતું.